open-index/open-wikipedia-markdown huggingface dataset:
Antero Kivelä

**Antero Simo Tapani Kivelä** (s. 26. joulukuuta 1955 Pori) on suomalainen entinen jääkiekkomaalivahti, joka edusti pääsarjatasolla koko uransa Porin Ässiä. A-maajoukkueessa hän pelasi yhteensä 58 ottelua. Kivelä on toiminut myös Luvian Kiekon ringettejoukkueen päävalmentajana sekä naisten jalkapalloseuran NiceFutiksen puheenjohtajana.

## Peliura
Kivelä edusti Suomea vuosien 1978 ja 1979 MM-kilpailuissa sekä Lake Placidin talviolympialaisissa 1980. SM-kultaa hän voitti vuonna 1978 Ässien joukkueessa. Samana vuonna Kivelä palkittiin myös Urpo Ylönen -palkinnolla SM-liigan parhaana maalivahtina. 

Hän pelasi Ässien ykkösmaalivahtina vuosina 1974–1983, jonka jälkeen Kivelä menetti paikkansa Kari Takolle. Hänen lähdettyään Pohjois-Amerikkaan, nousi Kivelä jälleen joukkueen ykkösmaalivahdiksi. Ässien lisäksi hän pelasi kaudella 1984–1985 kuusi ottelua Joensuun Kiekko-Poikien I-divisioonajoukkueessa. Peliuransa jälkeen Kivelä valmensi vuosina 1992–1994 Kalajoen Junkkareita I-divisioonassa. Pelaajapulan vuoksi hän myös pelasi yhden ottelun hyökkääjäna.
### Saavutukset
*SM-kultaa: 1978
*SM-hopeaa: 1979, 1980, 1985
*SM-pronssia: 1976
*Jääkiekon Euroopan cupin pronssia: 1979

## Kaukalopallo ja ringette
Valmennettuaan jääkiekon juniorijoukkueita, Kivelä ryhtyi syksyllä 1999 Kaukalopalloliigassa pelanneen Porin Kärppien päävalmentajaksi. Vuonna 2002 hän alkoi valmentamaan Luvian Kiekon joukkuetta Ringeten SM-sarjassa.
### Saavutukset valmentajana
*Ringeten SM-kultaa: 2004, 2005, 2007
*Ringeten seurajoukkueiden MM-hopeaa: 2008
*Ringeten seurajoukkueiden MM-pronssia: 2011

## Muuta
Kivelä työskentelee Porin kaupungilla työsuojeluvaltuutettuna. Hän on myös Porin kaupunginvaltuuston jäsen Vasemmistoliiton edustajana. Vuonna 1993 ilmestyi Lauri Järvisen kirjoittama Kivelän elämäkerta *Antero Kivelä – Ässäjunkkari*.

## Lähteet
*Antero Kivelä Elite Prospects

### Viitteet

## Aiheesta muualla
* Kivelä Eurohockey.net:ssä
Igor Sergejev

**Igor Dmitrijevitš Sergejev** (, ) toimi Venäjän puolustusministerinä 1997–2001 ja oli ensimmäinen Venäjän federaation marsalkan arvonimen (1997) saanut sotilas.

Sergejev valmistui 1960 Mustanmeren laivastokoulusta, vuonna 1973 Džerzinskin sotilasakatemiasta ja 1980 yleisesikunta-akatemiasta. Hänen sotilasuransa eteni vuodesta 1971 rykmentin esikunnasta Strategisten ohjusjoukkojen varakomentajaksi vuonna 1992.

Elokuussa 1992 hänet nimitettiin Strategisten ohjusjoukkojen komentajaksi. Hän ilmoitti 1996 ensimmäisen Topol-M-ohjuskokeen onnistumisessa Plesetskissa. Sergejev toimi toukokuusta 1997 lähtien Viktor Tšernomyrdinin hallituksessa puolustusministerinä ja puolustusneuvoston jäsenenä. Sergejev sai marsalkan arvonimen marraskuussa 1997. Huhti–syyskuussa 1998 hän jatkoi puolustusministerinä Sergei Kirijenkon lyhytaikaisessa hallituksessa ja syyskuusta 1998 maaliskuuhun 2001 Jevgeni Primakovin hallituksessa. Sergejev sopi kesäkuussa 1999 Helsingissä Venäjän osallistumisesta Kosovon rauhanturvajoukkoihin (KFOR). Joulukuussa 1999 ilmoitti läpimurrosta Tšetšenissa ja Groznyin valtauksesta sekä elokuussa 2000 sukellusvene Kurskin uppoamisesta. Hänestä tuli presidentti Vladimir Putinin turvallisuusneuvonantaja maaliskuussa 2001.

Arvioiden mukaan Jeltsin suosi Sergejeviä, koska hän ei valittanut määrärahojen vähäisyydestä, kuten edeltäjänsä, eikä hänellä ollut poliittisia ambitioita. Sergejeviä syytettiin epäonnistumisesta Dagestanin puolustuksessa tšetšeenisissien hyökätessä sinne 1999, mutta kiitettiin Groznyin nopeasta ja tehokkaasta valtaamisesta. Sergejev vastusti ankarasti ohjusjoukkojen lopettamista tai supistamista ja varoitti Yhdysvaltoja rikkomasta vuoden 1972 ABM-ohjussopimusta.

Sergejev menehtyi vaikeaan hematologiseen sairauteen. Hänet on haudattu Troekurovskin hautausmaalle Moskovassa.

## Lähteet

* Igor Dmitriyevich Sergeyev 
* Сергеев Игорь Дмитриевич 
* MosNews: Russia’s Ex-Defense Minister Dies at 68  
* Sergejev NATO–Venäjä tapaamisessa joulukuussa 2000
Dorchester

**Dorchester** on noin  asukkaan kaupunki ja kunta *(civil parish)* Dorsetin muodollisessa kreivikunnassa ja yhtenäishallintopiirissä Lounais-Englannissa, Fromejoen varrella. Kaupungin perustivat roomalaiset vuonna 70 nimellä Durnovaria. Dorchester on ollut Dorsetin pääkaupunki vuodesta 1305 lähtien. Kesäisin asukasluku kasvaa 40&nbsp;000:een.

Liikenneyhteydet ovat hyvät ja kaupunkiin johtavat sekä A35- että A37-moottoritiet. Lisäksi siellä on kaksi rautatieasemaa: eteläiseltä pääsee Lontooseen, läntiseltä Bathiin ja Bristoliin.

Kolme kilometriä kaupungin keskustasta lounaaseen sijaitsee rautakautinen linnavuori Maiden Castle, joka on yksi Ison-Britannian suurimmista esiroomalaisista linnoituksista. Viisi mailia Dorchesterista itään sijaitsee Athelhamptonin 1400-luvulla perustettu kartano.

## Lähteet

## Aiheesta muualla
Dubai One

**Dubai One** on Arabiemiirikunnissa toimiva kaupallinen televisiokanava, joka esittää englanninkielistä ohjelmaa 24 tuntia vuorokaudessa. Kanavalla on myös arabiankielistä ohjelmaa.

## Aiheesta muualla
*Kotisivu
Lorentzin voima

Fysiikassa **Lorentzin voima** on voima, jonka sähkömagneettinen kenttä aiheuttaa varattuun hiukkaseen. 
Hiukkaseen vaikuttaa sähkökentästä aiheutuva voima \scriptstyle q\mathbf{E} ja magneettikentästä aiheutuva voima \scriptstyle q\mathbf{v}\times\mathbf{B}.  Yhdistettynä ne antavat Hendrik Lorentzin mukaan nimetyn Lorentzin voiman yhtälön

: \mathbf{F} = q (\mathbf{E} + \mathbf{v} \times \mathbf{B}),

missä
:**F** on voima (yksikkö newton N)
:**E** on sähkökentän voimakkuus (volttia per metri V/m)
:**B** on magneettikentän magneettivuon tiheys (weberiä per neliömetri Wb/m<sup>2</sup>, toisin sanoen tesla T)
:*q* on hiukkasen sähkövaraus (coulombi C)
:**v** on hiukkasen hetkellinen nopeus (metriä per sekunti m/s)
:ja &times; on ristitulo. 

Positiivisesti varattu hiukkanen kiihtyy yhtälön mukaan sähkökentän **E** osoittamaan suuntaan, mutta magneettikenttä **B** aiheuttaa hiukkaseen sekä magneettikenttää että nopeuden suuntaa vastaan kohtisuoran voiman. Siispä tasaisessa magneettikentässä hiukkanen joutuu ympyräliikkeeseen, jos siihen ei vaikuta muita voimia.

## Oikean käden sääntö

Magneettikentän aiheuttaman voiman suunta voidaan hahmottaa positiivisesti varautuneiden hiukkasten tapauksessa oikean käden säännön mukaisesti. 

Oikean käden sääntöä käytettäessä peukalo, etusormi ja keskisormi asetetaan osoittamaan kohtisuorasti toisiaan vastaan kuvan osoittamalla tavalla. Magneettikenttä osoittaa keskisormen suuntaan ja hiukkasen nopeus etusormen suuntaan. Lorentzin voima osoittaa tällöin peukalon suuntaan, jos hiukkanen on positiivisesti varautunut. Negatiivisesti varautuneen hiukkasen tapauksessa voima osoittaa vastakkaiseen suuntaan. 

Kuvassa on esitetty sääntö hieman toisella tapaa (eri sormia vastaa eri suureet), mutta lopputulos on sama.

## Sovellukset
Lorentzin voima on olennainen sovelluksien kannalta esimerkiksi massaspektrometreissä ja syklotroneissa.

## Lähteet

## Kirjallisuutta
*
Masatoshi Koshiba

**Masatoshi Koshiba** (, 19. syyskuuta 1926 – 12. marraskuuta 2020) oli japanilainen fyysikko, jolle myönnettiin Nobelin fysiikanpalkinto vuonna 2002 astrofysiikkaan liittyvästä tutkimuksesta kosmisten neutriinojen parissa.

Koshiba suunnitteli Raymond Davisin Homestake-kokeen perusteella maanalaisen neutriinoreaktorin, joka rakennettiin vanhaan sinkkikaivokseen Japaniin. Mittaukset vahvistivat Davisin tulokset: Aurinko tuotti neutriinoita, mutta vähemmän kuin silloinen teoria ennusti.

## Lähteet
Habanera

**Habanera** on alun perin kuubalais-espanjalainen tanssi ja nimetty Havannan kaupungin mukaan. Habanera kulkee synkopoidussa 2/4-tahtilajissa ja muistuttaa mm. vanhaa tangoa. Taidemusiikissa pääosin ranskalaiset säveltäjät (etenkin Ravel, mutta myös Debussy ja Saint-Saëns) ovat käyttäneet habaneraa taidokkaasti. Ranskalainen käännös tanssista on *havanaise*. Kuuluisin on Bizet'n oopperaansa Carmen sisällyttämä aaria, joka alkaa sanoilla *L'amour est un oiseau rebelle que nul ne peut apprivoiser*, vaikka se alun perin onkin espanjalaisen Sebastián Yradierin säveltämä. Sävellyksen nimeltä La Habanera on tehnyt ainakin Raouil Laparra. Maailmankuuluksi lukemattomina versioina on tullut myös Yradierin habanera *[[La Paloma]]*.

## Habanera Bizet'n oopperasta Carmen
Caesars Palace

**Caesars Palace** on Clarkin piirikunnassa, Las Vegas Stripin varrella sijaitseva vuonna 1966 valmistunut hotelli ja kasino, jonka teemana on antiikin Rooma. Sen pysäköintialueella on ajettu Formula 1:n Las Vegasin Grand Prix vuosina 1981 ja 1982. Myös Champ Car- ja IndyCar-luokat ovat ajaneet pysäköintialueen radalla muutaman kerran, viimeksi vuonna 2004. Hotellilla on järjestetty myös useita muita tapahtumia, kuten ammattilaisnyrkkeilyä, ja se on ollut tapahtumapaikkana monissa elokuvissa.
 

## Lähteet

## Aiheesta muualla

*Caesars Palacen kotisivut
Ranka

**Ranka** on lähinnä polttopuiksi tehtäville noin 3–5 metriä pitkille oksista karsittu puu. Rankoja tehdään yleensä ensimmäisten harvennushakkuiden yhteydessä, jolloin noin 30–80 millimetriä halkaisijaltaan olevia sekalaisia puita kaadetaan lähinnä polttopuiksi tehtäviksi. Tällaisia harvennushakkuita, joiden yhteydessä tehdään rankoja, sanotaan risusavotoiksi. Rangat kootaan kasoiksi savottapaikassa, kuljetetaan traktorilla, mönkijällä tai moottorikelkalla suurempaan kasaan esimerkiksi kodin pihalle ja sahataan ja halkaistaan pilkkeiksi. Pilkkeet täytyy vielä kuivata ennen polttamista. Risusavotta on tärkeä osa metsänhoitoa.

## Katso myös
*Energiapuu
Marcel Wouda

**Marcel Wouda** (s. 23. tammikuuta 1972 Tilburg, Noordt-Brabant), on alankomaalainen entinen uimari.

Wouda kasvoi Udenin kaupungissa, jonka uimaseuraan hän meni varsin varhaisessa iässä. Hän valmentajiaan olivat Martien Swinkels ja hänen jälkeensä Rob Kennis, joka nosti hänet Alankomaiden huipulle. Wouda teki olympiadebyyttinsä 1992. Olympialaisten jälkeen Wouda muutti Yhdysvaltoihin, Michiganin Ann Arboriin, jossa hän kävi Michiganin yliopistoa. 

Kaksi vuotta myöhemmin Wouda muutti takaisin Alankomaihin, missä hänen uusi valmentajansa Jacco Verhaeren nosti hänet takaisin huipulle. Kahden maailmanennätyksen (lyhyellä radalla), ja yhden maailmanmestaruuden (1998 pitkällä radalla) jälkeen, Wouda todisti, että oli palannut maailman huipulle.

Wouda lopetti uransa olympialaisiin 2000, jossa hän voitti pronssia 4&nbsp;×&nbsp;200 metrin vapaauintiviestissä. Se jäi Woudan ainoaksi olympiamitaliksi.

Mark Hoogstad (NRC Handelsbladin toimittaja) kirjoitti Woudasta kirjan Sydneyn olympialaisten jälkeen:
*Hoogstad, Mark, De Macht van Water – Marcel Wouda en de opkomst van het Nederlandse zwemmen, 2001
Raymond Davis

**Raymond Davis Jr.** (14. lokakuuta 1914 &ndash; 31. toukokuuta 2006) oli yhdysvaltalainen kemisti ja fyysikko, jolle myönnettiin Nobelin fysiikanpalkinto vuonna 2002 astrofysiikkaan liittyvästä tutkimuksesta kosmisten neutriinojen parissa.

Hän oli osallisena 1960-luvun lopussa Homestaken kokeessa (jota joskus kutsutaan myös Davisin kokeeksi). Siinä kerättiin ja laskettiin Auringossa tapahtuvan fuusioreaktion tuottamia neutriinoja. John Bacall teki laskelmat, Davis suunnitteli mittaukset. Koe oli ensimmäinen, jossa onnistuttiin havaitsemaan ja laskemaan Auringosta lähteviä neutriinoja. Mittausjärjestely toimi jatkuvasti vuodesta 1970 vuoteen 1994.

## Lähteet
Anthony Leggett

**Anthony James Leggett** (26. maaliskuuta 1938 – 8. maaliskuuta 2026) oli brittiläissyntyinen Yhdysvalloissa työskennellyt fyysikko. Hän oli tunnetuimpia kylmien lämpötilojen fysiikan tutkijoita, ja hänelle myönnettiin Nobelin fysiikanpalkinto vuonna 2003 työstä kvanttihydrodynamiikan supranesteiden parissa yhdessä Vitali Ginzburgin ja Aleksei Abrikosovin kanssa. Legget tutki suprajohteita, kvanttimekaniikkaa ja supranesteitä. Hän oli professorina Illinoisissa, Illinoisin yliopistossa, Urbana-Champaign'ssa.

Leggett väitteli fysiikan tohtoriksi Oxfordin yliopistossa vuonna 1964. Vuonna 1967 hänet palkattiin Sussexin yliopistoon, jossa hän työskenteli vuoteen 1983 asti, jolloin hän siirtyi Illinoisin yliopistoon Urbana-Champaigniin.

## Lähteet
Ranskan Grand Prix 1950

**Ranskan Grand Prix 1950** oli historian kuudes Formula 1 -osakilpailu ja se ajettiin Reims-Gueux’n radalla 2. heinäkuuta 1950. Kilpailun voitti Juan Manuel Fangio.

## Osallistujat

## Tulokset
### Aika-ajot

### Lähtöruudukko

### Kilpailu

## Muuta
* Nopein kierros: Juan Manuel Fangio 2'35.6
* Robert Manzonin ensimmäinen pistesija

* Jaetut
** Auto #16: Philippe Étancelin (ensimmäiset 26 krs.) sitten Eugène Chaboud (33 krs.). Hei jakoivat pisteet viidennestä tilasta.
** Auto #26: Charles Pozzi (14 krs.) sitten Louis Rosier (42 krs.)

* Kuljettajat, jotka eivät startanneet:
** David Murray
** Luigi Villoresi
** Alberto Ascari

## Pistetilanne kuudennen kilpailun jälkeen
### Kuljettajat

### Valmistajat (epäviralliset)

## Lähteet
Niki Helenius

**Niki Helenius** (s. 22. kesäkuuta 1977 Lahti) on suomalainen jalkapalloilija. Hän on pelipaikaltaan hyökkääjä.

Helenius on edustanut Veikkausliigassa FC Lahtea (1999–2003) ja Myllykosken Palloa (2004–2008). Hän on pelannut 179 liigaottelua ja tehnyt niissä 36 maalia. Kaudella 2005 hän saavutti MyPassa Suomen-mestaruuden. Helenius siirtyi takaisin FC Lahteen heinäkuuhun asti kestävällä sopimuksella huhtikuussa 2009. Helenius on kärsinyt urallaan useista loukkaantumisista.

Helenius on pelannut myös Suomen futsalmaajoukkueessa.

## Lähteet
Veikkausliigan kausi 1993

**[[Veikkausliiga]]n kaudella 1993** FC Jazz voitti seuran historian ensimmäisen Suomen-mestaruuden.

## Joukkueet
Taulukon tiedot Jalkapallokirja 1993, Veikkausliigan tilastohistoriasta (ottelutilastot, kausi 1993) kotikentät ja valmentajat, pvm on uuden valmentajan ensimmäinen ottelu.

1) Seura ensimmäistä kertaa pääsarjassa. 

## Veikkausliiga 1993 lopulliset sijoitukset
Kahdeksan parhaan sijat määräytyivät runko- ja loppusarjan ottelujen perusteella, sijat 9 – 12 runkosarjan lopputilanteen perusteella.

## Runkosarja
Runkosarjassa pelattiin kahdentoista joukkueen kaksinkertainen sarja.

## Loppusarja
Loppusarjassa runkosarjan kahdeksan parasta joukkuetta pelasivat keskenään yksinkertaisen sarjan. Kukin joukkue pelasi loppusarjassa seitsemän ottelua, ja näiden tulokset lisättiin runkosarjan tuloksiin. Loppusarjassa määritettiin sijoitukset 1–8.

### Ottelut runko- ja loppusarjassa
Ottelukohtaiset tilastot Veikkausliigan tilastohistoriasta, ottelutilastot kausi 1993. Ottelut pelattiin 2.5. – 3.10.1993.

## Yleisömäärät

## Parhaat maalintekijät

## Menestys eurokentillä
*Euroopan cup:* (Mestarien liiga oli tuolloin nimenä vasta lohkovaiheesta lähtien)
* HJK pudotti alustavalla kierroksella virolaisen FC Norma Tallinnin, mutta hävisi ensimmäisellä karsintakierroksella belgialaiselle RSC Anderlechtille.
*UEFA Cup:*
* Kuusysi pudotti ensimmäisellä karsintakierroksella belgialaisen KSV Waregemin, mutta hävisi toisella kierroksella tanskalaiselle Brøndby IF:lle.
*Cup-voittajien cup:*
* MyPa hävisi karsintakierroksella islantilaiselle Valurille.

## Putoajat ja nousijat
* Sarjan neljä viimeistä joukkuetta pelasivat Ykkösen neljän parhaan joukkueen kanssa kahdeksan joukkueen yksinkertaisen sarjan. Koska sarjaa laajennettiin kaudeksi 1994 neljäntoista joukkueen kokoiseksi, pääsivät kahdeksan joukkueen sarjasta kuusi parasta seuraavan kauden Veikkausliigaan, kaksi viimeistä I divisioonaan.
* Yksikään päättyneellä kaudella Veikkausliigassa pelanneista joukkueista ei pudonnut Ykköseen. Sen sijaan Ykkösestä nousi Veikkausliigaan kaksi joukkuetta: Kuopion Palloseura ja FC Oulu.

### Liigakarsinta

### Yleisömäärät

## Lähteet

## Aiheesta muualla
* RSSSF:n tilastot
Patrick Dybiona

**Patrick Dybiona** (12. syyskuuta 1963, Brunssum, Limburg), on alankomaalainen entinen vapaauimari. Hän osallistui Soulin kesäolympialaisiin vuonna 1988.

Hän oli seitsemäs (aika 3.46.55) Alankomaiden 4x100 metrin sekauintiviestissä, jossa uivat hänen lisäkseen Hans Kroes (selkäuinti), Ron Dekker (rintauinti) ja Frank Drost (perhosuinti). Hänen henkilökohtaiset matkansa olivat 100 ja 200 metrin vapaauinnit, joissa hän oli kolmaskymmenes (51.79) ja 34. (1.52.67).
Seinäjoen Sisu

**Seinäjoen Sisu** on vuonna 1936 perustettu seinäjokelainen urheiluseura. Seuran nimi lyhennetään SeSi, mutta pelkkä Sisu on yleinen. Sen lajeja ovat jalkapallo, futsal, salibandy, pöytätennis, sulkapallo, keilailu ja tennis. Lisäksi seurassa on ollut jääkiekkotoimintaa sekä sähköpyörätuolisalibandya vuosina 2005–2011.  

Jalkapallon naisten edustusjoukkue nousi kaudeksi 2008 neloseen, salibandyjoukkue pelaa II-divisioonassa ja futsaljoukkue II-divisioonassa. Jalkapallon edustusjoukkue on aikojen saatossa pelannut yhteensä kahdeksan kautta Suomen toiseksi korkeimmalla sarjatasolla Ykkösessä. I-divisioonasta on myös seuran yleisöennätys, vuonna 1964 Seinäjoen paikallisottelua Sisu-SePS seurasi 1160 katsojaa. Sisun pöytätennisjoukkue pelasi SM-sarjassa vielä kaudella 2006–2007, mutta luopui tämän jälkeen sarjapaikastaan.

## Historia
Seinäjoen Sisu perustettiin maaliskuussa 1936. Seuran ensimmäiseksi puheenjohtajaksi valittiin Kalle Lehto, joka toimi tehtävässä aina kuolemaansa saakka, syksyyn 1955. Alun perin Sisu perustettiin erityisesti painiseuraksi. Sisu muotoutui myöhemmin yleisseuraksi.

## Lajit
### Jalkapallo
Seinäjoen Sisun suurin laji on jalkapallo. Sisulla on naisten kolmosessa pelaava naisten edustusjoukkue ja  useita juniorijoukkuetta tytöille ja pojille. Sisun lisenssipelaajien määrä on 140 minkä lisäksi jalkapallojaosto järjestää pallokoulua. Vuosina 2010–2019 miesten edustusjoukkue toimi omana seuranaan nimellä Seinäjoen Sisu-Pallo.

### Salibandy
Salibandyssa Sisulla on kolme joukkuetta. Miesten edustusjoukkue pelaa V-divisioonassa.

## Lähteet

## Aiheesta muualla
* Seuran kotisivut
Tuomo Pekkanen

**Tuomo Antero Pekkanen** (s. 16. heinäkuuta 1934 Saari) on Jyväskylän yliopiston emeritusprofessori, joka muun muassa toimittaa latinankielisiä uutisia Yleisradiolle. Hän on myös kääntänyt Kalevalan latinan kielelle vuonna 1986.

Pekkanen toimi Suomen Rooman-instituutin johtajana 1969–1972.

Hänen veljensä on eläinlääketieteen professori Timo Pekkanen.
## Lähteet
Continental Airways

**Continental Airways**  oli Moskovassa kotipaikkaansa pitävä venäläinen lentoyhtiö, joka operoi kansainvälistä matkustajaliikennettä. Yhtiö perustettiin vuonna 1995, ja sen kotikenttänä toimi Šeremetjevon kansainvälinen lentoasema Moskovassa. Yhtiö lopetti toimintansa vuonna 2007.

## Laivasto
Continental Airwaysin laivasto elokuussa 2006:

* Tupolev Tu-154M 3 kpl

## Lähteet
Rudolf Abel

**Rudolf Ivanovitš Abel** (, oik. **William August Fisher**; venäläisittäin **Viljam Genrihovitš Fišer** (); 11. heinäkuuta 1903 Newcastle-upon-Tyne – 15. marraskuuta 1971 Moskova) oli neuvostoliittolaisen tiedustelu- ja vakoilujärjestö KGB:n eversti. Hänen vanhempansa olivat tsaarin Venäjältä 1901 Englantiin paenneet vallankumoukselliset Heinrich ja Ljubov Fisher. Vuonna 1921 Fisher palasi vanhempiensa kanssa Moskovaan. Fisher työskenteli Venäjällä tulkkina ja puna-armeijan radiopataljoonassa, kunnes hänet värvättiin OGPU:n palvelukseen vuonna 1927. Vuonna 1948 Fisher siirtyi vakoojaksi Yhdysvaltoihin, missä hän käytti nimeä Emil Robert Goldfus.

Brooklynissa peiteammattinaan valokuvaamoa pitänyt Fisher "Goldfus" johti Yhdysvaltoihin organisoimaansa laajaa vakoilurengasta. Fisher pidätettiin ja vangittiin vakoilurenkaaseen kuuluneen inkerinsuomalaisen Reino Häyhäsen ilmiannon perusteella vuonna 1957. Hän ilmoitti pidättäjilleen oikeaksi nimekseen Rudolf Abel, mahdollisesti viestittääkseen siten Moskovaan, että on joutunut pidätetyksi. Hän ei milloinkaan paljastanut oikeaa nimeään pidättäjilleen. Hänet tuomittiin 30 vuoden vankeusrangaistukseen. Yhdysvallat vaihtoi Rudolf Abelin vuonna 1962 Neuvostoliitossa vangittuna olleeseen vakoilulentäjä Gary Powersiin ja Frederic Pryoriin Itä- ja Länsi- Berliinin rajalla Glincken sillalla. 

KGB:n illegaaleista vastaavan osaston entinen päällikkö Vladimir Kuzitškin piti Abelia esimerkkinä epäonnistuneesta illegaalista. Sellaisilla oli puutteita peitetarinoissaan ja vaikeuksia sopeutua kohdemaidensa elämäntyyliin.

Steven Spielbergin ohjaamassa elokuvassa *[[Vakoojien silta]]* (2015) Abelia näyttelee Mark Rylance.

## Lähteet
* 
* 

### Viitteet
Italian Grand Prix 1950

**[[Italian Grand Prix]] [[Formula 1 -kausi 1950|1950]]** oli kautta aikain ensimmäisen Formula 1 -kauden viimeinen osakilpailu. Se ajettiin Monzassa 3. syyskuuta 1950. Kilpailun ja samalla F1-sarjan ensimmäisen maailmanmestaruuden voitti Giuseppe ”Nino” Farina, kun Juan Manuel Fangion oma auto ja tallikaverilta lainattu auto kärsivät teknisistä vioista.

## Osallistujat

## Tulokset
### Aika-ajot

### Lähtöruudukko

### Kilpailu

## Muuta
* Nopein kierros: Juan Manuel Fangio 2'00.0

* Jaetut
** Auto #48: Dorino Serafini (ensimmäiset 47 krs.) sitten Alberto Ascari (33 krs.). He jakoivat pisteet toisesta sijasta.
** Auto #60: Piero Taruffi (25 krs.) sitten Juan Manuel Fangio (9 krs.)

## Pistetilanne kauden jälkeen
### Kuljettajat

### Tallit (epäviralliset)

## Lähteet
Guess Who

**Guess Who** on Kevin Rodney Sullivanin ohjaama komediaelokuva vuodelta 2005. Se on löyhä uusintaversio Oscar-palkitusta vuoden 1967 elokuvasta *[[Arvaa kuka tulee päivälliselle]]*.

Elokuva on kuvattu pääasiassa Madisonissa, New Jerseyssä.

## Aiheesta muualla
* Virallinen sivusto
Pitovoima

**Pitovoima** eli **downforce** on ajoneuvoon alaspäin kohdistuva aerodynaaminen voima. Downforce saadaan aikaan erilaisilla ilmanohjaimilla; korin muodolla, erilaisilla siivillä ja spoilereilla sekä niin sanotulla diffuusorilla. Diffuusoriksi kutsutaan kilpa-auton pohjan peräosan muotoilua ylöspäin, jolloin auton peräosaan syntyy ajettaessa alipaine, joka vetää pohjaa rataa kohti. 

Downforcen suuruus riippuu yleensä auton nopeudesta, ja se vaikuttaa erittäin paljon kilpa-auton ajokäyttäytymiseen. Downforce lisää auton renkaiden kitkaa ja esimerkiksi loivissa kaarteissa, joissa nopeudet ovat suuria, downforce lisää nopeutta huomattavasti. 

Downforce pienenee, kun auto hidastuu, esim. ennen kaarretta tai sen aikana. Diffuusorilla ja takasiivellä saavutettu downforce lakkaa painamasta autoa maahan, jolloin auton renkaat menettävät pitoaan. Jos takarenkaissa ei ole riittävää pitoa, auto yliohjautuu ja pyrkii pyörähtämään. Jos taas eturenkaissa ei ole riittävää pitoa, auto aliohjautuu eli ei käänny renkaiden osoittamaan suuntaan. Jos downforcea pyritään tavoittelemaan liikaa, voi suoranopeus kärsiä.

Yleensä kilpa-autoilun säännöt eivät salli ajon aikana säädettäviä ilmanohjaimia, joista olisi paljon hyötyä, mutta kuitenkin esimerkiksi Formula 1 -autoissa käytetään säädettäviä etusiipiä. Etusiivessä on mekanismi, jolla saadaan mutteria kääntämällä siivekkeiden kulmaa säädettyä. Säätäminen tehdään varikkopysähdyksen aikana. 

Liikuteltava takasiipi tuli uudistuksena sallituksi Formula 1 kaudella 2011.
Tampere Cup

**Tampere Cup** on jokavuotinen Tampereella pelattava jääkiekkoturnaus. Se järjestettiin ensimmäisen kerran vuonna 1989 ja vuonna 2008 pelattu turnaus oli järjestyksessään jo kahdeskymmenes. Vuonna 2009 turnausta ei pelattu. Turnauksessa on tänä aikana käynyt pelaamassa kaikkiaan 47 eri joukkuetta 13:sta eri maasta (vuoden 2008 jälkeen). Isäntäjoukkueet Ilves ja Tappara ovat osallistuneet joka vuosi, mutta muut joukkueet ovat vaihdelleet. Turnauksen voitto jäi tuona aikana Suomeen kaikkiaan 7 kertaa. Tamperelaisten joukkueiden jälkeen ahkerin osallistuja on ollut ruotsalainen Luleå, joka on osallistunut turnaukseen 11 kertaa. Turnaukseen osallistui vuodesta 2001 lähtien kuusi joukkuetta joka vuosi. Tätä ennen osallistujia oli kahdeksan. Turnaus jäi tauolle vuoden 2008 jälkeen.

Tampere Cup teki paluun elokuussa 2015 Decens Tampere Cup -nimellä. Ilveksen ja Tapparan lisäksi turnaukseen osallistui Helsingin IFK ja Turun Palloseura. Turnaus oli kaksipäiväinen ja turnauksen lopulta voitti Helsingin IFK.  

Turnaus järjestettiin myös elokuussa 2016. Tuolloin voittoa juhli Tappara kaaten finaalissa TPS:n 1-0 Jere Karjalaisen maalilla. Pronssiottelussa Ilves voitti HIFK:n 2-1 voittolaukauskilpailun jälkeen. Varsinainen peliaika päättyi 1-1. 

Elokuun 2017 Tampere Cupiin osallistuvat Tapparan ja Ilveksen lisäksi HIFK sekä Pelicans.

Vuoden 2018 Tampere cupiin osallistui samat joukkueet kuin viime vuonnakin. Tappara voitti turnauksen jo kolmatta kertaa peräkkäin kukistamalla finaalissa HIFK:in 4-0.

Vuoden 2021 Tampere cupiin osallistui Tapparan ja Ilveksen lisäksi tällä kertaa KooKoo ja HPK. Turnauksen pelipaikkana toimi poikkeuksellisesti Tesoman jäähalli.

Vuoden 2022 Tampere cupiin osallistui Tapparan ja Ilveksen lisäksi tällä kertaa HPK ja JYP. Turnauksen pelipaikkana toimi ensimmäisen kerran ikinä Nokia Arena. Tappara voitti koko turnauksen jättämällä HPK:n hopealle ja Ilveksen pronssille.

Vuoden 2023 Tampere cupiin osallistuu Tapparan ja Ilveksen lisäksi tällä kertaa Timrå IK ja Ässät.

## Mitalistit

## Lähteet

## Aiheesta muualla

* Turnauksen virallinen sivusto
Spoileri (autoteollisuus)

**Spoileri** eli **ilmanohjain** on auton tai muun liikennevälineen koriin kiinteästi liittyvä tai erikseen kiinnitetty ilmanohjain, jonka tarkoituksena on yleensä ilmanvastuksen pienentäminen tai auton painaminen tienpintaa vasten suurissa nopeuksissa. Spoileri on useimmiten auton keulassa ohjaamassa ilmavirtaa pois auton alta tai auton perässä, jossa sen olisi tarkoitus vähentää ilman pyörteilyä. 

Oikein asennettu spoileri alkaa parantaa auton aerodynamiikkaa noin 100 km/h nopeudesta alkaen. Väärään kulmaan asennettu spoileri joko ei vaikuta ilman virtaukseen auton ympärillä tai huonontaa sitä. Jotkut autonvalmistajat käyttävät spoilereita henkilöautoissa urheilullisen ulkonäön luomiseen.

## Lähteet
Bill Aucoin

**William "Gui" Aucoin (tai Bill Aucoin)** (29. joulukuuta 1943 &ndash; 28. kesäkuuta 2010) oli yhdysvaltalainen musiikkimanageri. Hän manageroi uransa aikana useita yhtyeitä. Tunnetuin niistä oli KISS, jota Aucoin manageroi vuosina 1973–81. Aucoin hoiti myös yhtyeen laajaa oheistuotebisnestä, joka levisi suuremmaksi kuin minkään muun artistin siihen mennessä. 

Tunnettuja Aucoinin suojatteja ovat myös Billy Idol (vuosina 1982–1984) ja Manowar (yhden kiertueen ajan 1981). Syksystä 2006 lähtien Aucoin toimi muun muassa suomalaisen Lordin managerina. Bill Aucoin menehtyi 28. kesäkuuta 2010 syöpään kotonaan Floridassa.

Aucoin on ollut seuraavien yhtyeiden manageri:

* Kiss 1973–1982
* Piper 1975–1977
* Spider 197?–197?
* Manowar 1981
* Billy Idol 1982–1984
* Rising Star mentor 1989–1990
* Flipp 1998?–2003
* Starz 1977–1979
* Crossbreed 2003–2010
* Lordi 2006–2010
* Nothing Rhymes with Orange 2003–2008

## Lähteet

## Aiheesta muualla
* Bill Aucoinin muistokirjoitus Helsingin Sanomissa
Denílson (jalkapalloilija, 1988)

**Denílson Pereira Neves**, pelaajanimeltään vain **Denílson** (s. 16. helmikuuta 1988 São Paulo Brasilia) on brasilialainen ammattilaisuransa päättänyt jalkapalloilija, joka pelasi puolustavan keskikenttäpelaajan pelipaikalla. Hän on pituudeltaan 178-senttimetrinen.

Denílson pelasi seuraurallaan kotimaassaan, Englannissa, Yhdistyneissä arabiemiraateissa ja Maltassa. Hän pelasi kuusi ottelua Brasilian alle 17-vuotiaiden maajoukkueessa ja teki yhden maalin.

## Lähteet

## Aiheesta muualla

* Denílsonin pelaajaprofiili Arsenalin sivustolla
Volvo P1900

**Volvo P1900** on lasikuitukorinen kaksipaikkainen Volvon urheilumalli. Sitä valmistettiin vuosien 1956 ja 1957 välillä viiden prototyypin lisäksi vain 68 kappaletta.

Tekniikaltaan Volvo PV444:ään pohjautuva putkirunkoinen avoauto oli kuitenkin niin heikkolaatuinen, että Volvon johtajaksi vuonna 1956 tullut Gunnar Engellau lopetti auton valmistuksen välittömästi ajettuaan viikonlopun tehtaalta lainaamallaan P1900:lla.

Volvo P1900:n seuraaja oli huomattavasti paremmin menestynyt, 1960-luvun televisiosarjan mukaan Pyhimys-Volvona tunnettu Volvo P1800.

## Aiheesta muualla
Jyrki Laukkanen

**Jyrki Olavi Laukkanen** (s. 1942) on eläkkeelle siirtynyt Suomen ilmavoimien koelentäjä ja erikoisupseeri.

Laukkanen on harrastanut ilmailua 1950-luvun jälkipuolelta lähtien. Ensimmäisen yksinlentonsa hän teki 15-vuotiaana Harakka-liitokoneella. Laukkanen työskenteli ilmavoimien koelentäjänä yhteensä yli 30 vuotta vuosina 1970–2002. Hän on lentänyt yli 150 eri lentokonetyyppiä yhteensä yli 9 000 tuntia. 

## Ura
Tultuaan ylioppilaaksi Laukkanen haki ilmavoimien ohjaajakurssille, muttei näkönsä vuoksi päässyt. Seuraavaksi, 1960-luvun puolivälissä Laukkanen pyrki ja pääsi opiskelemaan lentokoneenrakentamista Teknillisessä korkeakoulussa, valmistuen lentokoneinsinööriksi (diplomi-insinööri) vuonna 1968. Opintojen aikana hän työskenteli Valmetin lentokonetehtaalla Kuorevedellä. 

Laukkanen suoritti asepalveluksensa ilmavoimissa. Varusmiespalveluksensa jälkeen hänen näkönsä oli korjaantunut, joten hän pääsi myös ilmavoimien ohjaajakurssille valmistuen kurssilta sen priimuksena. Kurssin jälkeen hän työskenteli MiG 21 -lentolaivueessa Rissalassa, mistä hän päätyi koelentäjäksi Kuoreveden koelentueeseen vuonna 1970. Yhteensä Laukkanen työskenteli koelentäjänä 32 vuotta ja eläköityi vuonna 2002 insinöörieverstiluutnanttina. 

Laukkanen sai julkisuutta erityisesti Valmet L-70 Vinka -koelentojen ansioista. Tämän jälkeen hän koelensi MiG- ja Fouga-kalustoa muun muassa niiden huoltojen jälkeisillä koelennoilla sekä useita muita koneita niiden hankintojen yhteydessä. Hän on lentänyt myös lukuisilla experimental-koneilla.

## Kirjallinen tuotanto
Laukkanen on suihkukonekautensa päätyttyä kirjoittanut Fouga-, MiG-21- ja Draken-koneiden historiikit. Näissä hänen laaja, 50&nbsp;000 dian laajuinen lentokonevalokuvakokoelmansa on tullut osin käyttöön.

Laukkanen tekee eläkkeellä ollessaan näytöslentoja.

## Teokset
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Lähteet
Monk

**Monk** voi tarkoittaa seuraavia:

* *[[Monk (televisiosarja)|Monk]]*, yhdysvaltalainen komediallinen poliisisarja, jonka päähenkilö on Adrian Monk
* Monk, sukunimenä:
** Garry Monk (s. 1979), englantilainen jalkapalloilija ja valmentaja
** Craig Monk (s. 1967), uusiseelantilainen kilpapurjehtija
** Sophie Monk (s. 1979), australialainen laulaja ja näyttelijä
** Thelonious Monk (1917–1982), yhdysvaltalainen jazzpianisti ja säveltäjä.
Luettelo Keralan joista

**[[Kerala]]ssa** on yhteensä **44 jokea**, joista kaikki paitsi kolme saavat alkunsa Länsi-Ghatien vuorilta. Seuraava on lista osavaltion länteen virtaavista joista pituuden mukaan, ja niiden sivujoista. Kaikki nämä joet saavat alkunsa Länsi-Ghateilta ja virtaavat Keralan takavesiin tai Arabianmereen. Kolme jokea, Kabani, Bhavani ja Pambar virtaavat itään Tamil Nadun osavaltioon.

*Periyar (244 kilometriä)
** Edamala
** Cheruthoni
** Mullayar
** Muthirapuzha
** Perinjankutti
*Bharatapuzha (209 kilometriä)
** Thuthapuzha 
** Gayathripuzha
** Kalpathipuzha
** Kannadipuzha  
*Pamba (196 kilometriä)
*Chaliyar (169)
*Chalakudy (169)
**Parambikulam
*Kadalundy (130 kilometriä)
*Achankoil (128 kilometriä)
*Kallada (121 kilometriä)
*Muvattupuzha (121 kilometriä)
*Valapattanam (110 kilometriä)
*Chandragiri (105 kilometriä)
*Manimala (90 kilometriä)
*Vamanapuram (88 kilometriä)
*Kuppam (88 kilometriä)
*Meenachil (78 kilometriä)
*Kutyadi (74 kilometriä)
*Karamana (68 kilometriä)
*Shiriya (68 kilometriä)
*Karingode (64 kilometriä)
*Ithikkara (56 kilometriä)
*Neyyar (56 kilometriä)
*Mahé (54 kilometriä)
*Keecheri (51 kilometriä)
*Prumba (51 kilometriä)
*Uppala (50 kilometriä)
*Karuvanoor (48 kilometriä)
*Anjarakkandi (48 kilometriä)
*Tirur (48 kilometriä)
*Neeleshwaram (46 kilometriä)
*Pallikkal (42 kilometriä)
*Kallayi (40 kilometriä)
*Korapuzha (40 kilometriä)
*Mogral (34 kilometriä)
*Kaveripuzha (31 kilometriä)
*Puzhakkal (29 kilometriä)
*Manam (27 kilometriä)
*Thalassery (28 kilometriä)
*Chittary (25 kilometriä)
*Kallai (22 kilometriä)
*Ramapuram (19 kilometriä)
*Ayiroor (17 kilometriä)
*Bangra Manjeswara (16 kilometriä)

## Lähteet
Sojuz T-3

**Sojuz T3** oli toinen Neuvostoliiton Sojuz-T-lento Saljut 6 -avaruusasemalle.

Laukaisu tapahtui Baikonurin kosmodromilta 27. marraskuuta 1980 ja paluu noin 13 vuorokautta myöhemmin, 10. joulukuuta 1980. Lennon radiokutsu oli "Majak" (Маяк).

## Miehistö
*Leonid Kizim
*Oleg Makarov
*Gennadi Strekalov
Sojuz T-4

**Sojuz T-4** oli kolmas ja viimeinen Neuvostoliiton Sojuz T -lento Saljut 6 -avaruusasemalle.

Laukaisu tapahtui Baikonurin kosmodromilta 12. maaliskuuta 1981 ja paluu noin 75 vuorokautta myöhemmin, 26. toukokuuta 1981. Lennon radiokutsu oli Fotoni (Фотон).

## Miehistö
*Vladimir Kovaljonok
*Viktor Savinyh
HockeyAllsvenskan

**HockeyAllsvenskan** on Ruotsin jääkiekon toiseksi korkein sarjataso. Allsvenskanin mestari nousee SHL:ään  Runkosarjan kaksi viimeistä joutuu putoamiskarsintaan.

## Allsvenskanin joukkueet 2025–2026

## Aiheesta muualla

* Allsvenskanin kotisivut
Alankomaiden kuninkaallinen jalkapalloliitto

**Alankomaiden kuninkaallinen jalkapalloliitto** () on Alankomaiden jalkapalloa hallitseva liitto. Se vastaa maan korkeimpien kansallisten sarjojen kuten Eredivisien ja cup-kilpailujen järjestämisestä sekä miesten ja naisten maajoukkueiden toiminnasta.

Alankomaiden kuninkaallinen jalkapalloliitto on perustettu vuonna 1889. Se oli yksi kansainvälisen kattojärjestön Fifan perustajajäsenistä vuonna&nbsp;1904. Euroopan kattojärjestö Uefaan se on kuulunut vuodesta 1954 eli tämän perustamisesta alkaen.

Liiton puheenjohtajana toimii Michael van Praag.

## Aiheesta muualla
* Liiton viralliset sivut
Minority Report

**Minority Report** on Steven Spielbergin ohjaama tieteistoimintaelokuva, joka sai ensi-iltansa vuonna 2002. Se perustuu löyhästi Philip K. Dickin samannimiseen novelliin. Elokuvan pääosissa ovat Tom Cruise, Colin Farrell, Samantha Morton, Kathryn Morris ja Max von Sydow. *Minority Report* oli Oscar-ehdokkaana parhaiden äänitehosteiden kategoriassa.

Elokuva esittää huomattavasti laajemmin lähitulevaisuuden maailmaa kuin Dickin alkuperäinen novelli, kuten useiden elokuvan teemaan liittyvien teknologioiden kuvaaminen. Elokuva jättää pois myös tiettyjä tarinan yksityiskohtia.

Tyylillisesti Minority Report muistuttaa Spielbergin edellistä elokuvaa *[[A.I. – Tekoäly]]*. Kuvaa ylivalotettiin tarkoituksella ja jälkituotannossa elokuvan negatiivia ei valkaistu. Tämä antoi elokuvalle tunnusmerkillisen ulkonäön. 

## Näyttelijät

## Lähteet

## Aiheesta muualla
*
Valhalla-seura

**Valhalla-seura**, myös **Valhall-seura** (kirjoitettiin aikoinaan *Walhalla*), oli ylimmän upseeriston ja aateliston salaseura, joka toimi Suomenlinnassa vuosina 1781–1786. Seura tuki monarkiaa, kunnioitti Ruotsin maineikkaita kuninkaita, kustavilaisuutta ja ruotsalaista goottilaisuutta.

Suomenlinnassa toimiva Walhalla-ravintola kantaa seuran nimeä.

## Historia
Rojalistinen seura oli tukholmalaisen La Constance'n alaosasto, jonka perusti Ruotsin kuningas Kustaa III:n kannattajat Johan Anders Jägerhorn ja Gustaf Adolf Reuterholm vuonna 1781. Valhalla-seura tunnettiin alun perin Ruger Ingessonin loossina, joka kantoi Jägerhornin esi-isän nimeä.   

Valhalla-seura aloitti nimellään vuonna 1783 ja Jägerhornista tuli seuran johtava ja käskevä päällikkö. Valhalla-seuralla oli Turussa alaosasto ”Pyhän Akselin maja”. Seuralla oli johtava ja käskevä päällikkö, turnausmarsalkka ja walfauderit. Seura palkitsi jäseniä toisen asteen ritarimerkeillä. Johan Albrecht Ehrenström laati seremonian toisen asteen ritareille.   

Seurassa olivat esillä muun muassa valistuksen aatteet, poliittiset ja moraaliset kysymykset. Valistuksen teemoihin sopi Kustaa III:n harjoittama kulttuuripolitiikka, joka uudisti Ruotsia.   

Valhalla-seura sai uuden suunnan, koska seuran perustaja Jägerhorn haaveili Venäjän avulla perustettavasta Suomen tasavallasta. Upseeri Georg Magnus Sprengtporten vaikutti Jägerhornin ajatuksiin. Jägerhorn, Ehrenström, Axel Christian Reuterholm ja Carl Henrik Klick muodostivat kuningas Kustaa III:n vastaisen opposition. Rojalistisena seurana jäsenkunnan enemmistö säilyi uskollisena Kustaa III:lle.   

Salaseuran pöytäkirjat katkeavat vuoden 1785 heinäkuuhun. Kustaa III:n suosio laski vuoden 1786 valtiopäivien jälkeen. Jägerhorn lakkautti Valhalla-seuran valtiopäivien jälkeen vuonna 1786, koska hän liittyi oppositioon.   

Jägerhornista tuli Anjalan liiton kantavia voimia. Anjalan liitto tähtäsi Suomen itsenäistymiseen Venäjän tuella. Useimmat Valhalla-seuran 313 jäsenestä lukeutuivat Anjalan liiton toimeenpanijoihin. Seura lakkautettiin lopullisesti Anjalan liiton tapauksen jälkeen vuonna 1789.
## Kuuluisat jäsenet

* Johan Anders Jägerhorn
* Gustaf Adolf Reuterholm
* Georg Magnus Sprengtporten
* Karl Henrik Klick
* Suomen armeijan ylipäällikkö, jalkaväenkenraali, kreivi Fredrik Posse (1727–1794), seuran korkea-arvoisin jäsen

## Muistomerkit

* Vapaamuurarihauta (Helsinki)
* Vapaamuurarihauta (Tampere)

## Valhalla ja Odd Fellow
Walhalla loosi on salaseura Odd Fellow-järjestön suomalaisen paikallisosaston Loosi 41 Walhalla, joka on perustettu Vantaalla 8. lokakuuta 1988. tämän äiti Loosi on 14 Mikael Agricola. Walhalla nimellä viitattaan skandinaaviseen mytologiaan. Odd Fellow-järjestön suomalainen yhdistys on perustettu Suomeen vuonna 1925.

## Katso myös

* Anjalan liitto
* Illuminati

## Lähteet
Cambridgen viisikko

**Cambridgen viisikko** () oli Isossa-Britanniassa toiminut viiden henkilön vakoojaryhmä, joka vakoili Neuvostoliiton hyväksi 1930–1960-luvuilla. Sen jäsenet olivat tiedustelupalvelu MI6:n vastavakoilupäällikkö Kim Philby, diplomaatit Donald Maclean ja Guy Burgess sekä taidehistorioitsija Anthony Blunt. Viidettä jäsentä ei tiedetä vieläkään varmuudella, mutta vahvimmin on epäilty ilmitulleiden läheistä ystävää, tiedustelu-upseeri John Cairncrossia.

Burgess, Blunt, Philby ja Maclean opiskelivat 1930-luvulla Cambridgen yliopistossa. Nuoruuden ihanteellisuus ja kommunistinen vakaumus sai miehet ottamaan valtavan riskin: he vuotivat saksalaisten toisen maailmansodan aikana käyttämän Enigma-koodin murtamiseen ja atomipommin kehittelyyn liittyviä Britannian valtionsalaisuuksia Moskovaan.

Maclean ja Burgess paljastuivat vuonna 1949 ja loikkasivat Neuvostoliittoon. Philby jatkoi vakoilua vuoteen 1963 asti, jolloin myös hän loikkasi Neuvostoliittoon. Blunt ja Cairncross välttivät paljastumisen 1990-luvulle saakka, kunnes Ison-Britannian hallitus paljasti heidät.

## Lähteet
* 
### Viitteet

## Aiheesta muualla
* 
* 
*
Sunila

**Sunila** (ruots. *Bärnäs*) on Kotkan kaupunginosa Suomenlahden rannikolla kaupungin itäosassa. Alue on tunnettu Alvar Aallon arkkitehtuuria olevasta asuntoalueesta, joka rakennettiin 1930–1950-luvuilla, sekä Stora Enso Oyj:n  (aikaisemmin Sunila) sulfaattisellutehtaasta. Sunilan tilastoalueen asukasluku on 1&nbsp;145 (31.12.2012). Tilastoalueeseen kuuluu osittain Popinniemen kaupunginosaan kuuluvia alueita.

## Historia

Sunila kuului Kymin kuntaan vuoteen 1950 saakka ja Karhulan kauppalaan vuosina 1951–1976. Karhulan–Sunilan yksityinen rautatie rakennettiin vuonna 1937 Kymin rautatieasemalta Sunilaan ja edelleen Hallan saareen. Alvar Aallon suunnittelema Sunila Oy:n sulfaattisellutehdas aloitti toimintansa vuonna 1938. Tehdas rakennettiin Pyötisen saareen, joka pengerrettiin mantereeseen kiinni. Tehtaan ympäristöön rakennettiin laaja asuntoalue, jossa on pääosin 2–4-kerroksisia kerrostaloja, mutta alueeseen kuuluu myös muutamia rivitaloja ja tehtaanjohtajan asunto.

## Kuuluisia sunilalaisia

*Kyösti Pietiläinen, Ranskan muukalaislegioonassa palvellut suomalainen
*Juha Koiranen, elokuvaohjaaja
*Krista Tervo, moukarinheittäjä

## Lähteet

## Aiheesta muualla

*momoneco.kotka.fi
*Aallon Sunila
Johan Wohlert

**Johan Wohlert** (s. 10. maaliskuuta 1976) on tanskalainen muusikko. Hän soitti Mew-yhtyeessä bassoa vuosina 1995–2006. Syynä yhtyeen jättämiseen oli hänen ja tyttöystävänsä, Swan Lee -yhtyeen keulahahmo Pernille Rosendahlin, lapsi, joka syntyi toukokuussa 2006. 

Mew ilmoitti 15.6.2014 Northside-festivaalin keikan aikana että Wohlert palaa bändiin kahdeksan vuoden tauon jälkeen.
Henry Oliver Rinnan

**Henry Oliver Rinnan** (14. toukokuuta 1915 Levanger – 1. helmikuuta 1947) oli toisen maailmansodan aikana Norjassa toiminut Gestapon agentti.

Hän johti pahamaineista *Rinnanbanden*-nimistä ryhmää.

Rinnan oli syntynyt Norjan Levangerissa kahdeksasta lapsesta vanhimpana. Hän oli epätavallisen lyhyt (161 cm) norjalaiseksi mieheksi ja kärsi lapsuudessaan yksinäisyydestä. Hän tekii työtä lyhyen aikaa sedälleen, mutta sai potkut varastamisen takia. Sodan alussa hän työskenteli Norjan armeijassa kuorma-autonkuljettajana. Hän yritti myös värväytyä vapaaehtoiseksi Suomen talvisotaan, mutta hylättiin huonon fyysisen kunnon vuoksi.

Rinnan työskenteli läheisesti Saksan turvallisuuspoliisin kanssa, jonne hänet värvättiin kesäkuussa 1940. *Rinnanbandenin* päämaja syyskuusta 1943 sijaitsi Jonsvannsveien 46:ssa Tromdheimissa. Hänen lähimmät kontaktinsa olivat Gerhard Flesch ja Walter Gemmecke. Sodan jälkeen Rinnan ja kuusi muuta hänen Gestapo-ryhmänsä jäsentä tuomittiin kuolemaan kolmestatoista murhasta ja teloitettiin ampumalla.

## Lähteet
Levin pujottelu 2006–2007

**[[Levin pujottelu]]** 2006–2007 kilpailtiin 11.–12. marraskuuta 2006. Se toimi kauden avauskilpailuna ensi kertaa, kun "alkuperäinen" avauskilpailu Söldenissä, Itävallassa jouduttiin perumaan lumenpuutteen vuoksi. Naiset ja ensimmäistä kertaa myös miehet kilpailivat Levillä.

## Naiset
### Tulokset

#### 2. kierroksen keskeyttäneet

#### 2. kierrokselta karsiutuneet

## Miehet
### Tulokset

* Kilpailijan aika on yli 8&nbsp;% hitaampi kuin voittajan aika, joten hän ei saa maailmancupin pisteitä.

#### 2. kierroksen keskeyttäneet

#### 2. kierrokselta karsiutuneet

## Aiheesta muualla
* Tulokset FIS:n sivuilla
Rikalan Linnamäki

**Rikalan Linnamäki** on Varsinais-Suomessa Salossa Halikon taajamassa Hirvikallion kylän alueella sijaitseva linnamäki.

## Linnamäki
Linnamäki sijaitsee Halikon kirkosta 1,5 kilometriä lounaaseen, 1,0 kilometriä Halikonjoesta länteen ja Viurilanlahdesta 1,4 kilometriä pohjoiseen. Se kohoaa tasaiselta peltoaukealta jylhänä mäkenä, joka kohoaa siitä 40 metriä korkammalle. Mäen rinteet ovat melko jyrkät lukuun ottamatta sen lounais- ja etelärinteitä. Vuoren kallioista lakia kiertää koillisessa, pohjoisessa ja luoteessa yhtenäinen jyrkänne. Linnamäen lakialueen lounais- ja kaakkoisrinteitä kiertää 180 metriä pitkä kivivalli, joka on mahdollisesti puisen paaluvarustuksen jäänne. Vallialueen sisäpuolella on tutkimuksien mukaan ollut sen vilkkaimmin käytössä ollut alue. Sieltää löytyy kulttuurikerrostumia, joita aiotaan tutkia arkeologisesti.

## Tutkimuksia
Linnamäellä on suoritettu arkeologinen kaivaus vuonna 2002 (Henrik Asplund). Kohdetta on tutkittu pintapuolisesti vuosina 1891 (Hjalmar Appelgren), 1955 (Anna-Kerttu Koskimies), 1955 (Jouko Voionmaa), Matti Huurre ja 2001 (Henrik Asplund).

### Ajoituksia
Linnamäen maaperästä tehtiin vuonna 2001 fostaattikartoitus, ja vuonna 2002 Turun yliopiston arkeologian laitos teki pienen koekaivauksen, jolla selvitettiin kerrostumia ja löytöjä mäen laella. Niiden tuloksien perusteella paikalla on ollut toimintaa jo varhaismetallikaudella. Radiohiiliajoitusten mukaan paikalla on ollut toimintaa myös merovingiajalla. Kivivallista on löydetty rautakauden keramiikkaa.

### Arkeofyyttejä
Vaikka kasvillisuustutkimuksia ei ole suoritettu, tunnetaan rinteiltä ja linnan alueelta ainakin seuraavia arkeofyyttisiä kasvilajeja: ahdekaura (Avenula pratensis), sikoangervo, litteänurmikka, mäkivirvilä, mäkikuisma, pölkkyruoho, jänönapila, keto-orvokki, mäkitervakko ja isomaksaruoho.

## Hoitaminen ja opastus
Mäen eteläpuolelta ohittaa seututie 110, josta haarautuu pohjoiseen mäen länsipuolelta seututie 224.

Linnamäen hoitoalue rajautuu maanomistusolosuhteista johtuen etupäässä entisen Halikon kunnan omistamalle alueelle linnavuoren pohjoispuolella. Myös Linnavuoren laelle itäistä rinnettä myöten nousevaa ja puupaaluin merkittyä polkua pidetään kunnossa. Polku ei sovellu liikuntarajoitteisille. Polun juurella sijaitsee Halikon kunnan pystyttämä opastaulu.

Museovirasto on määritellyt Halikon kirkonseudun, johon Halikon kirkon ohella kuuluu myös Rikalan muinaislinna, yhdeksi Suomen valtakunnallisesti merkittävistä rakennetuista kulttuuriympäristöistä.

## Katso myös
* Rikalan Linnamäen koillispuolella kohoaa Rikalan kylämäki, jonka historiaan linna liittyy kiinteästi. 

## Lähteet

## Aiheesta muualla
* Retkipaikka.fi: Rikalan muinaislinna
* Näe ja koe.fi: Rikalan linnamäki (valokuvia)
Australian Grand Prix 1997

**Australian Grand Prix 1997** oli Formula 1 -sarjan osakilpailu, joka ajettiin Melbournessa 9. maaliskuuta 1997. Kilpailu oli kauden 1997 avauskilpailu ja sen voitti McLarenin David Coulthard yli kahdenkymmenen sekunnin erolla toiseksi ajaneeseen Michael Schumacheriin.

## Tulokset
### Aika-ajot

† Pedro Diniz pääsi mukaan kilpailuun, koska hän oli onnistunut alittamaan 107% rajan harjoituksissa.

### Kilpailu

## Muuta
*Ensimmäinen Stewart GP:n kilpailu
*Shinji Nakanon ensimmäinen kilpailu

## Lähteet
Brasilian Grand Prix 1997

**Brasilian Grand Prix 1997** oli Formula 1 -sarjan osakilpailu, joka ajettiin Interlagosissa 30. maaliskuuta 1997. Kilpailun voitti paalupaikalta kilpailuun lähtenyt Jacques Villeneuve, joka ajoi myös kilpailun nopeimman kierroksen aikaan 1,18.397.

Kilpailu keskeytettiin hetkeksi ensimmäisen kierroksen kolarin vuoksi. Jan Magnussen ei osallistunut uusintalähtöön. Lola-talli vetäytyi F1-sarjasta kilpailun jälkeen.
 
## Tulokset

## Lähteet
Lesitiini

**Lesitiini** (1,2-diasyyli-sn-glysero-3-fosfatidyylikoliini) on fosfatidyylikoliini eli koliinia sisältävä fosfolipidi.  Nimitys *lesitiini* tulee kreikan kielen sanasta *lekithos*, jolla tarkoitettiin kananmunan keltuaista. Se on tavallinen elintarviketeollisuuden lisäaine, ja sitä myydään myös luontaistuotekaupoissa ravintolisänä.

Lesitiini on muun muassa elimistön solujen ainesosa. Ihmisen elimistössä lesitiini säätelee rasvojen kulkua elimistössä ja toimii välttämättömien prostaglandiinien lähtöaineena. Se on myös veren rasvoja kuljettavien lipoproteiinien ja jokaisen solun solukalvon tärkeä rakennusosa. Ihmisen elimistö saa tarvitsemansa lesitiinin ravinnosta mutta tuottaa sitä myös itse. 

## Lisäaine ja ravintolisä
Teollisesti soijasta valmistettuna lesitiiniä käytetään elintarviketeollisuudessa muun muassa emulgointiaineena, ja sillä voidaan korvata kalliimpia aineksia. Suurin osa elintarvikkeissa käytetyistä lesitiineistä on soijalesitiinejä, mutta sitä on myös kananmunassa, josta sitä valmistettiin ennen kuin sitä alettiin saada soijapavun teollisen käsittelyn sivutuotteena. EU:ssa se on hyväksytty elintarvikkeiden lisäaineeksi. Lesitiinin E-koodi on E322. 

Lisäkäsittelyn jälkeen lesitiiniä myydään myös luontaistuotteena erilaisin terveysväittämin. Sen kolesterolia alentavaa vaikutusta on tutkittu 1920-luvulta alkaen, mutta tulokset ovat ristiriitaisia. 

## Lähteet
Sattumalta

**Sattumalta** on Peter Chelsomin ohjaama ja Kate Beckinsalen sekä John Cusackin tähdittämä romanttinen komedia vuodelta 2001.

## Näyttelijät

## Soundtrack
Wilhelm Rediess

**Wilhelm Rediess** (10. lokakuuta 1900 Heinsberg, Westfalen, Saksa - 8. toukokuuta 1945 Oslo, Norja) oli SS- ja poliisijohtajana Norjassa saksalaismiehityksen aikana toisessa maailmansodassa. Hän oli kaikkien Norjassa olleiden SS:n joukkojen komentaja () vuoden 1940 kesäkuusta kuolemaansa asti 1945.

Rediess oli syntynyt Heinsbergissä Westfalenissa Saksassa. Koulutukseltaan hän oli sähköasentaja. Kesäkuussa 1918 hän liittyi Saksan armeijaan ja palveli jalkaväessä aina ensimmäisen maailmansodan loppuun saakka. Sittemmin hän työskenteli sähköasentajana aina Saksan talouskriisiin vuoteen 1929 saakka.

Toukokuussa 1925 Rediess liittyi SA:han ja joulukuussa 1925 hän liittyi Saksan kansallissosialistiseen työväenpuolueeseen. Hänet nimitettiin Düsseldorfin SA-komppanian päälliköksi 1927 ja siirrettiin SS:n, kun hänen joukkonsa uudelleenorganisoitiin SS:ään 1930. Lopulta hänestä tuli kenraaliluutnantti () 1935. Rediess vastasi toisen maailmansodan aikana juutalaisten kuljettamisesta Itä-Preussista keskitysleireihin. 

Rediess ampui itsensä Skaugumissa Oslossa 8. toukokuuta 1945. Hänen ruumiinsa tuhoutui, kun valtakunnankomissaari Josef Terboven teki hänen jälkeensä samassa bunkkerissa itsemurhan räjäyttämällä 50 kiloa dynamiittia.
Maud Forget

**Maud Forget** (s. 7. toukokuuta 1982 Jura, Ranska) on ranskalainen näyttelijä, joka tunnetaan muun muassa rooleistaan elokuvissa *[[Vaarallista seuraa (vuoden 1999 elokuva)|Vaarallista seuraa]]* (1999) ja *[[La Vie promise]]* (2002). Muita elokuvia, joissa hän on näytellyt ovat muun muassa *[[Tu ne marcheras jamais seul]]* and *U* (ääni). Näiden lisäksi hän on ollut mukana useissa lyhytfilmeissä ja televisiosarjoissa.

## Lähteet

## Aiheesta muualla

*